S-423/2008

Mál þetta, sem þingfest var þann 2. október sl. og dómtekið sama dag, var höfðað með ákæru lögreglustjórans á Selfossi, dagsettri 26. ágúst 2008, á hendur Á-kk-þgf M-kk-þgf Á-kk-þgf, kt.000000-0000, Gullsmára 7, Kópavogi,

„fyrir líkamsárás

með því að hafa aðfaranótt föstudagsins 18. janúar 2008 á Kaffi Krús á Selfossi veist að L-kk-þgf I-kk-þgf M-kk-þgf, kt. 000000-0000, tekið um fótleggi hans og lyft honum upp þannig að þeir báðir féllu um borð og stóla á kaffihúsinu og síðan niður á gólf þar sem Á-kk-nf og L-kk-nf veltust um, með þeim afleiðingum að L-kk-nf hlaut eymsli í vinstri olnboga, hrufl á hægri olnboga, stórt mar á baki hægra megin fyrir miðju, eymsli í höku og vinstra læri.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20,1981.

Þess er krafist að ákærði verði dæmdur til refsingar.“

Ákærði kom fyrir dóminn og játaði brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar. Ákærði krafðist vægustu refsingar sem lög leyfa fyrir dóminum en hann kvað L-kk-þf hafa átt upptökin að slagsmálunum. Þá hefði ákærði sjálfur fengið áverka í umrætt sinn. Í gögnum málsins kemur fram að L-kk-nf hafi ætlað að fjarlægja ákærða frá borði sem L-kk-nf ásamt félögum hans sátu við. Ákærði hefði dottið en þegar hann ætlaði að rísa upp hefði hann gripið um L-kk-þf með þeim afleiðingum að hann féll líka við. Þá kemur fram að ákærði hafi verið með glóðarauga. Við ákvörðun refsingar verður litið til þess að ákærði játaði háttsemi sína strax fyrir lögreglu svo og hér fyrir dómi. Þá krafðist ákærði vægustu refsingar og vísaði til 3. mgr. 218. gr. b. almennra hegningarlaga nr. 19/1940. Með vísan til gagna málsins, þess að ákærði er með hreinan sakarferil að þessu leyti svo og þess að brotaþoli hefur átt einhvern þátt í upphafi slagsmálanna þykir rétt að láta refsingu nú falla niður.

Ákærði krafðist þess að fram kominni bótakröfu yrði vísað frá dómi.

Í málinu liggur fyrir áverkavottorð Heilbrigðisstofnunar Suðurlands þann 11. mars 2008, undirritað af H-kk-þgf S-kk-þgf lækni. Kemur þar fram að brotaþoli hafi leitað á heilsugæslustöðina í fylgd móður og kvaðst hafa lent í ryskingum á Kaffi Krús. Segir þar að við komu sé hann með mikil eymsli á olnboga yfir olecranon, eymsli við flexion og extension i olnboga einnig vont að sup/pron framhandlegg. Distal status fínn. Eins sé hann hruflaður yfir hægri olnboga en ekki eymsli þar. Þá sé hann með stórt mar á baki hægra megin fyrir miðju og sé munstur í marinu eftir eitthvað sem hann hafi lent á. Hann sé mjög aumur þar bæði direkt og indirekt. Aðeins eymsli í höku og aumur í vinstra læri. Samrýmist þessi lýsing afleiðingum í ákærunni. Í málinu liggur fyrir bótakrafa L-kk-ef I-kk-ef M-kk-ef sem sundurliðast þannig:

Miskabætur skv. 26. gr. skaðabótalaga………………. 600.000 krónur

Læknisvottorð skv. reikningi………………………… 19.500 krónur

Málskostnaður lögmanns…………………………….. 74.000 krónur

Virðisaukaskattur á málskostnað…………………….. 18.130 krónur.

auk kröfu um vexti frá því að hið bótaskylda atvik átti sér stað og dráttarvexti frá 28. janúar 2008 skv. IV. kafla vaxtalaga nr. 38/2001. Varðandi miskabótakröfuna er vísað til 26. gr. skaðabótalaga nr. 50/1993. Varðandi kröfuna um kostnað lögmanns við að halda henni uppi er vísað til 4. tl. 172. gr. laga nr. 19/1991 um meðferð opinberra mála.

Ákærði hefur verið fundinn sekur um þá háttsemi sem lýst er í ákæru. Um lagarök er vísað til 26. gr. skaðabótalaga nr. 50/1993. Með atlögunni hlaut brotaþoli miska og á hann því rétt á bótum úr hendi ákærða samkvæmt nefndu ákvæði skaðabótalaga. Í ljósi atvika þykja þessar bætur hæfilega ákveðnar 50.000 krónur. Þá er krafan um læknisvottorð studd reikningi og verður hún einnig tekin til greina. Loks verður tekin til greina krafa brotaþola um bætur vegna lögmannsaðstoðar en fjárhæð þess kröfuliðar þykir hæfileg 62.250 krónur.

Samkvæmt framansögðu verður ákærða gert að greiða brotaþola skaða- og miskabætur samtals að fjárhæð 131.750 krónur. Ber sú fjárhæð vexti samkvæmt 1. mgr. 8. gr. laga um vexti og verðtryggingu, nr. 38/2001, frá 28. janúar 2008 til 22. október 2008 en ekki er að sjá af gögnum málsins að ákærða hafi verið birt bótakrafan fyrr en við birtingu ákæru þann 22. september sl. Mánuði frá þeim tíma til greiðsludags ber fjárhæðin dráttarvexti, sbr. 1. mgr. 6. gr. og 9. gr. sömu laga.

Samkvæmt 1. mgr. 165. gr. laga um meðferð opinberra mála, nr. 19/1991, verður ákærði dæmdur til greiðslu sakarkostnaðar sem er 13.260 krónur fyrir áverkavottorð og þóknun verjanda síns L-kk-ef K-kk-ef hæstaréttarlögmanns samkvæmt yfirliti 78.809 krónur að teknu tilliti til ferðakostnaðar og virðisaukaskatts.

G-kk-nf Ö-kk-nf J-kk-nf fulltrúi sýslumannsins á Selfossi sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, Á-kk-þgf M-kk-þgf Á-kk-þgf, er ekki gerð sérstök refsing í máli þessu.

Ákærði greiði allan sakarkostnað samtals 92.069, þar með talda þóknun skipaðs verjanda síns, L-kk-ef K-kk-ef hæstaréttarlögmanns, 78.809 krónur að meðtöldum virðisaukaskatti.

Ákærði greiði L-kk-þgf I-kk-þgf M-kk-þgf, kt. 000000-0000, miska- og skaðabætur að fjárhæð 131.750 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 28. janúar 2008 til 22. október 2008 en með dráttarvöxtum frá þeim tíma til greiðsludags.

Á-kvk-nf G-kvk-nf.